Блогът на zahariada :: Пришълците в охраната на американския президент
16.10.2015 11:49 - Пришълците в охраната на американския президент
Пришълците в охраната на американския президент © sattva / FreeDigitalPhotos.net
2 юни 2013 г. в 20:25 Последна промяна:
2 юни 2013 г. в 22:14
Всеки обект във въздуха, който очевидецът не е способен да опознае, обикновено се обозначава като НЛО – неидентифициран летящ обект. Скептиците признават, че хората в различни точки на планетата виждат в небето нещо необичайно, но са склонни да го смятат за природно явление.
Ентусиастите твърдят, че НЛО-тата са дело на извънземни ръце. Те са готови да спорят 24 часа в денонощието, но в отсъствието на материални доказателства е невъзможно да се стигне до съгласие. Може би тези доказателства се търсят не там, където трябва?
Всеобща мания
Размити видеозаписи със странни дискове в небето и безбройни снимки на светещи обекти се публикуват от всички ъгълчета на Земното кълбо. Но никъде не се придава такова значение на НЛО, както в САЩ. 80% от американците вярват в пришълци. Това изобщо е единствената страна, в която правителството не отрича интереса към този проблем на държавно ниво.
Европейски и руски генерали се смущават от подобен род въпроси, а американските открито признават: ние се готвим за всичко, включително и за среща с пришълци.
Увлечението по уфологията е придобило характера на мания, така че простите обяснения тук са неуместни. Почти 60% от съобщенията за НЛО, подкрепени поне с нещичко, са в САЩ. А ако вземем под внимание изобщо всички истории на тази тема, въпросната цифра нараства до 72%.
На САЩ освен това се пада и най-загадъчният инцидент – падането на неизвестен обект в Розуел през 1947 г. Тогава към щаба на ВВС дори е пуснат проектът „Синя книга”. За 20 години експертите са анализирали 12 618 случая на наблюдения на НЛО от американските военни.
Независимо от тенденцията да се отнасят колкото се може повече инциденти към природни и техногенни явления, 701 епизода все пак са признати за неподдаващи се на научно обяснение. Но през 1970 година проектът е закрит. Резюмето на комисията било такова: нито един от проверените случаи не свидетелства за заплаха на националната сигурност на САЩ.
На най-видното място
Повечето американски уфолози смятат, че НЛО работят за сигурността на САЩ. За последните 50 години под внимателно изучаване е попаднал едва ли не всеки технологичен пробив. Всички изобретения по определеност не изглеждат необичайни, но мащабите на модернизацията като цяло впечатляват.
Още през 60-те години се родила версия, според която пришълците са сключили договор с американците. В замяна на предоставени бази и разрешение за изследване на известен брой хора и животни извънземните ще консултират правителството на САЩ в най-различни области на науката. Конспиролози смятат, че пришълците се явяват обитатели на умираща планета и не им достига жизнено пространство. А е възможно и извънземните да са взели американското правителство под контрол и постепенно да прекрояват света „под себе си”.
Например привържениците на теорията за заговор с извънземните смятат практически за доказано, че в САЩ от края на 40-те години съществува група от висши чиновници „Маджестик 12”, която осъществява взаимодействието с извънземните. Първоначално тя се е контролирала лично от президентите, но Дуайт Айзенхауер бил последният, посветен в тези тайни.
Базите на пришълците са разпръснати из безлюдни райони в САЩ, Австралия и Южна Африка. Обикновено това са подземни структури, маскирани отвън под формата на секретни военни обекти. В различно време като гости на Белия дом (или посланици в САЩ) са пребивавали десетки хуманоиди.
През 1989 г. бившият сътрудник на спецслужбите Уилям Купър дори обнародвал документи, в които се споменавали „Маджестик 12” и някои нюанси от договора на извънземните със земляните.
Пришълците били обвинявани в похищението на хиляди американци, жестоки опити над хора и животни и подготовка за завладяването на властта. Правителството било обвинявано в допускане на агресорите.
Американците създали множество комисии, дълго изучавали документите за „Маджестик 12” и дори допуснали уфолози на някои обекти. Резултатите се оказали безинтересни. Военните бази били точно там, където било посочено, но отломките от НЛО и детайли от конструкции били със земен произход. Останки от хуманоиди не били предоставени на публиката.
Документът се оказал най-малкото съмнителен – той бил датиран от 1947 г., но напечатан на машина през 60-те години. Изводът на правителството бил еднозначен – мистификация. Точно по същия начин след това били обявени за фалшификация и записите за откриването на хуманоид, загинал в розуелската авария.
Всичко това само ентусиазира американските уфолози. Те твърдят, че готовността на правителството да говори за проблемите на НЛО е трик, призван да отвлече обществените активисти от заговора. Натрапваният на американците едва ли не от детството образ на смешното зелено човече от летящата чиния е операция за прикритие. Понеже е добре известно: ако искаш добре да скриеш нещо, сложи го на най-видното място.
Рептилоиди в двора на Обама?
Известният уфолог Скот Уоринг отива доста далече в подозренията си. Според него пришълците не само си сътрудничат с правителството, но го контролират. Особено сегашния президент Барак Обама.
Първото НЛО се свързало с бъдещия стопанин на Белия дом на 1 ноември 2008 г. в Колорадо на едно от предизборните мероприятия. След това Уоринг проследил пришълци на 20 януари 2009 г. във Вашингтон, по време на инаугурационната реч на новоизбрания президент. На 9 декември същата година НЛО се появило в небето над Норвегия, където Обама получавал Нобелова награда за мир. След това странният диск увиснал във въздуха по време на церемонията по инаугурация през 2013 г. Всички тези случаи попаднали в обективите на камерите. Прекалено много съвпадения за един президент.
И накрая, на сайта на Уоринг се появил запис от речта на Обама по време на миналогодишната конференция на Американско-израелския комитет за обществени връзки. Вниманието на уфолога привлякъл охранител на президента. Той постоянно в един ритъм въртял главата си от една страна на друга, сякаш сканирал залата. Тялото му било абсолютно неподвижно, движела се само главата, което е характерно за рептилиите.
Видът на телохранителя е способен да внуши неподправен ужас. Черепът му е с необичайна форма с нехарактерни за човека изпъкналости и челюст. Сякаш срязани нос и уши, непропорционално удължено лице, силно издадена долна челюст. Дълбоки, тъмни очни кухини и сив, неестествен цвят на кожата.
Освен това в инфрачервения диапазон този охранител изглеждал сякаш температурата на тялото му и е доста под човешката. Уоиринг веднага кръстил странния телохранител рептилоид.
По данни на американските уфолози правителството на САЩ разполага с образци на 17 вида хуманоиди, пребивавали на Земята по различно време. Сред тях има и т.нар. рептилоиди. Тези същества често фигурират в древната митология и средновековните легенди. Това е каста на земеподобни същества, стремящи се да управляват хората.
Интересно е защо се е „прокраднал” именно този рептилоид? На записите той се вижда добре и дори най-отявленият скептик няма да посмее да твърди, че такава външност не привлича внимание. Но всички присъстващи си седят, без да го забелязват. Уоринг смята, че външността на ретилоида е маскирана с технически средства – на записите чертите на „лицето” са размазани доста по-силно от тези на съседните персонажи.
Американският уфолог заключил, че е разобличил заговорниците благодарение на възможността на новата цифрова камера „Сони”, която е направила нашумелия запис. Възможностите на такава техника доста превъзхождат способностите на човешкото око. Така станало възможно да се разгледа това, което никой не трябвало да види.
Случвали се и бойни схватки…
Впрочем уфолозите твърдят, че не само президентът Обама си сътрудничи с НЛО, а и че САЩ не са единствената страна. СССР също е приемал извънземни посланици.
„Братята по разум” далеч невинаги са били настроени дружелюбно. Първият договор с извънземни, по сведения на Купър, също приключил с бой на една от секретните бази през 1950 година. Извънземните не само надвишили „квотата” за човешки материал, но и използвали хората за „резервни части”.
Генотипът на хуманоидите е толкова изкривен, че без човешки биоматериал вече не са способни на възпроизводство. За косвено доказателство за тази странна теория на заговор се смята огромното допитване в следвоенна Америка на бивши нацистки палачи на медицината, които научили много в концлагерите.
Американските военни през тези години още не били загубили патриотизма си в добрия смисъл на тази дума и се опитали да изгонят гостите. Щурмът в базата S-4 в пустинята на Ню Мексико приключил със загуба на няколко десетки командоси, но пришълците били победени. Това ги накарало не само да намалят апетитите, но и да започнат програма по проникване в правителствените институции.
През 1955 г. ген. Дъглас Макартър заявил: „Следващата война ще бъде междупланетна… Държавите трябва да образуват общ фронт срещу пришълците от други планети.” Ген. Джордж Маршал след оттеглянето си от длъжността държавен секретар признал: „Властите установиха факта, че летящите чинии са доставили на Земята посетители от Космоса и тези гости, преди да се приземят и да установят контакт, са се опитали да изработят метод за съществуване в нашата атмосфера.”
Но постепенно военните сдали позиции, а инициативата преминала към ЦРУ. Според конспиратолозите тази спецслужба встъпила в договор с пришълците и им позволила здраво да се установят в Америка. За финансирането на строителството на огромни бази и скъпи приложни изследвания отивали печалбите от южноамериканския наркотрафик, който се контролира от ЦРУ.
Вижте още: Секретният договор на Айзенхауер с извънземните
Руските военни влизали във връзка с извънземни
Това бяха НЛО, видях ги
Последният президент, който се опитал да постави под контрол сътрудничеството с пришълците, бил Джон Кенеди, чиято смърт съвпаднала с обещанието за обнародването на някои тайни документи. Следващите обитатели на Белия дом вече плували по течението, лишени от реалната информация на ЦРУ и „Маджестик 12”.
Тагове: пришълците в охраната на американския президент,